Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2124

(5) A Számvevőszék évente külön jelentést készít az (1) bekezdésben említetteken kívüli kiadások és bevételek elszámolásának, illetve a Bizottság ezekhez kapcsolódó pénzgazdálkodásának szabályszerűségéről. Ezt a jelentést az annak a pénzügyi évnek a végétől számított hat hónapon belül kell elkészíteni, amelyre az adott elszámolások vonatkoznak, és a jelentést be kell nyújtani a Bizottságnak és a Tanácsnak. A Bizottság a jelentést továbbítja az Európai Parlamentnek.” 15. A 78c. cikk helyébe a következő szöveg lép: „78c. cikk A Bizottság az igazgatási költségvetést a 78h. cikk értelmében elfogadott rendelet rendelkezéseinek megfelelően, saját felelősségére és az előirányzatok keretein belül hajtja végre, a hatékony és eredményes pénzgazdálkodás elveinek tiszteletben tartásával. A költségvetési rendelet valamennyi intézmény számára megállapítja a saját kiadásaik végrehajtásában betöltött szerepükre vonatkozó részletes szabályokat. Az igazgatási költségvetésen belül a Bizottság – a 78h. cikk értelmében elfogadott rendeletben megállapított kereten belül és feltételek mellett – előirányzatokat csoportosíthat át egyik fejezetből a másikba vagy egyik alfejezetből a másikba.” 16. A 78e. és a 78f. cikk hatályát veszti. 17. A 78g. cikk helyébe a következő szöveg lép: „78g. cikk

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes